UEFA Liga prvaka 1993/1994.
UEFA Liga prvaka 1993/1994. je bilo 39. izdanje elitnog evropskog nogometnog klupskog takmičenja, a drugo otkako se UEFA Liga prvaka igra po novom modelu. Takmičenje u Ligi prvaka je bilo podijeljeno u tri faze: kvalifikacije koje su se sastojale iz preliminarnog kruga u kojim je učestvovalo 20 ekipa, te prvi i drugi krug u kojem se pobjednik odlučivao sistemom eliminacije u kojem se ekipa sa boljim sveukupnim rezultatom kvalificirala u naredni krug. Nakon kvalifikacija pristupilo se igranju grupne faze takmičenja u kojem je nastupilo osam ekipa podijeljenih u dvije grupe. Pobjednik i drugoplasirana ekipa iz svake grupe igrali su polufinale gdje se pobjednik plasirao u finale. Nakon raspada Sovjetskog saveza i Jugoslavije u Ligi prvaka prvi put su se pojavile ekipe i iz novonastalih država: Bjelorusije, Gruzije, Moldavije i Hrvatske. U finalnoj utakmici koja se odigrala na Olimpijskom stadionu u Atini, Milano je peti put u svojoj historiji osvojio šampionsku titulu. U finalu AC Milan je bio uspješniji od Barcelone rezultatom 4–0. Golove u finalnoj utakmici su postigli: Daniele Massaro u 22' i 45+2', Dejan Savićević u 47' i Marcel Desailly u 58' utakmice. Najbolji strijelac Lige prvaka 1993/94. bili su Ronald Koeman i Wynton Rufer sa 8 postignutih golova.